આ ઉપરાંત સમગ્ર શ્રાવણ માસ દરમિયાન અહી દરરોજ હોમાત્મક યજ્ઞા કરવામાં આવે છે. જ્યારે બારશને દિવસે ભગવાન શિવની ૬૨૩ વર્ષ પહેલા પ્રજવલિત થયેલી અખંડ જયોતનો પ્રતિષ્ઠા મહોત્સવ ગ્રામજનો દ્વારા ધામધુમથી ઉજવવામાં આવશે. તમામ ભક્તોની કામનાઓ પૂર્ણ કરનાર આ કામનાથ મહાદેવના મંદિરની ભગવાન શિવની સોનાની મૂર્તિ આ દિવસે ભક્તજનોના દર્શનાર્થે બહાર કઢાય છે. તેમજ તેના ભવ્ય વરઘોડો આખા ગામમાં ફેરવવામાં આવે છે. આખું ગામ આ દિવસે ઘેરઘેર ઉંજાણી કરે છે. શિવજીની આ સોનાની મૂર્તિ વર્ષમાં માત્ર શ્રાવણના ચાર સોમવાર, શ્રાવણ વદ બારસ અને શિવરાત્રીના દિવસે જ ભક્તજનોના દર્શનાથે બહાર કઢાય છે. આ દિવસોમાં ભગવાન શિવના દર્શન કરવા માટે મોટી સંખ્યામાં માનવમહેરામણ ઉમટી પડતું હોય છે.